Carmen Mikiver
Carmen Mikiver (aastani 1989 Carmen Uibokant; sündinud 13. jaanuaril 1964) on eesti näitleja. Ta lõpetas 1983. aastal Tallinna Kaugõppekeskkooli, õppis 1984–1986 Vanalinnastuudio õppestuudios, 1989. aastal lõpetas näitejuhtimise erialal Tallinna Pedagoogilise Instituudi. Ta oli 1984–1987 Eesti Draamateatri rekvisiitor ning aastatel 1987–1993 ja 1996–1998 näitleja. Mikiver töötab aastast 2002 Endla teatris. Vahepeal on ta olnud ka vabakutseline.